মোহাম্মাদ হানিফের তৃতীয় উপন্যাস, “রেড বার্ডস” এর পটভূমি হল চারিদিকে বিশাল মরুভূমি ঘেরা এক শরনার্থী শিবির। জায়গা ও মরুভূমির কোনো নাম উপন্যাসে উল্লেখ করা হয় নি। তবে পাঠকের বুঝতে কষ্ট হয় না যে এটি মধ্যপ্রাচ্যের মুসলিম অধ্যুষিত একটি যুদ্ধ-বিধ্বস্ত দেশ। হয়তো বালির এই সমুদ্রটি আফগানিস্তান বা ইরাক। তবে একটি বিষয় পুরোপুরি নিশ্চিত যে জায়গাটি মার্কিন বিমানের বোমার আঘাতে বিধ্বস্ত, চারিদিক বাড়িঘরের ভাঙা টুকরোয় লণ্ডভণ্ড; আর শিশু থেকে বৃদ্ধ- কেউই মৃত্যুর হাত থেকে রেহাই পাচ্ছে না।